Veronika Žilková

Veronika Žilková (* 16. október 1961, Praha) je česká herečka, dabérka a dabingová režisérka, držiteľka ocenenia Český lev za vedľajšiu rolu vo filme Zapomenuté světlo z roku 1996.

 Životopis 
Pochádza z umeleckej rodiny. Je dcérou hudobníka a hudobného pedagóga profesora Václava Žilku (1924-2007) a Oľgy Žilkovej (1924-2022). Má brata Štěpána (* 1951) a sestru Jarmilu (* 1950), ktorý sú profesionálni hudobníci. 

Už od detstva bola členkou súboru Chorea Bohemica a hrala na zobcovú flautu. Po maturite na gymnáziu študovala jeden semester psychológiu na Filozofickej fakulte Karlovej univerzity. Nakoniec si zvolila štúdium herectva DAMU. Od druhého ročníka hrala v pražskom Činohernom klube. Po absolutóriu vysokej školy pôsobila v rôznych divadlách.

Pred filmovou kamerou sa prvýkrát objavila keď mala 18 rokov so súborom Chorea Bohemica vo filme Dívka s mušlí (1980). Neskôr ešte ako študentka herectva si zahrala po boku Jána Čenského hlavnú roku v komédii Když rozvod, tak rozvod (1983), dcéru Evu v tragikomédii Samorost, kde si zahrala po boku Milana Lasicu, dcéru J. A. Komenského v inscenácii Putovaní Jána Amose (1983).

Do povedomia verejnosti sa dostala rolou vychovávateľky Jany v televíznom seriáli My všichni školou povinní (1984), neskôr získavala mnoho ponúk z televízie, najmä v rozprávkach či seriáloch. 

Po roku 1989 začala Veronika dostávať kvalitnejšie ponuky v televízii, napr. rola väzenskej dozorkyne v seriáli Přítelkyně z domu smutku (1992). V polovici 90. rokoch dostávala veľké a hodnotné šance vo filmoch. Za postavu umierajúcej Marjánky v melodráme Zapomenuté světlo (1996) získala ocenenie Český lev. V roku 2000 bola na cenu znova nominovaná za hlavnú ženskú postavu vo filme Otesánek. V tomto období sa objavovala aj v seriáloch, kde účinkovala ako hlavná postava (napr. Šípková Růženka).

Televíznym divákom je známa aj zo svojho účinkovania v satiricko-humoristickej relácii TV Nova Tele Tele, kde vystupovala spoločne s Richardom Genzerom, Michalom Suchánkom a Josefom Cardom. Táto relácia bola za celú dobu vysielania veľmi kontroverzná. Veronika v tejto relácii nielen vystupovala, ale podieľala sa aj na scenároch. 

V roku 2008 mala na TV Prima svoju vlastnú reláciu s názvom Pustit žilou.

V neskorších rokoch sa začala viac venovať divadlo, ale stále sa objavovala na televíznej obrazovke, napr. v seriáli Vyprávěj či Soukromé pasti. Po niekoľkoročnom pôsobení v rôznych divadlách získala trvalé angažmá v pražskom Činohernom klube.

Jednou z najvýznamnejších úloh bola postava Adiny Mandlové v predstavení Adina, ktorú uvádzalo Vinohradské divadlo. Predstavenie bolo veľmi medializované, keďže v deň premiéry tejto hry zomrel Veronike najmladší syn Melichar.

Niekoľko rokov žila v Izraeli, kde jej vtedajší manžel Martin bol veľvyslanec.

V komunálnych voľbách v roku 2014 kandidovala ako členka hnutia ANO 2011 do Zastupiteľstva mestskej časti Praha-Suchdol a bola zvolená. Po 4 rokoch vo voľbách už nekandidovala.

 Rodina 
Veronika Žilková bola prvýkrát vydatá za režiséra Jiřího Hanycha s ktorým má dcéru Agátu (* 1985). Druhým manželom bol Marek Navrátil, s ním má synov Cyrila (* 1989) a Vincenta (* 1997). Spolu si osvojili aj súrodencov Jána a Markétu Herclíkových. Od roku 2004 tvorila pár s hercom a politikom Martinom Stropnickým. V roku 2005 sa im narodila dcéra Kordula a v roku 2007 syn Melichar, ktorý sa narodil s vrodenou chorobou a zomrel. Svadbu mali v roku 2008. Manželia oznámili v roku 2022 rozchod, oficiálny rozvod bol v roku 2023. V rokoch 2023 - 2024 bol jej partnerom bývalý bubeník kapely Argema Josef Holomáč. Od roku 2025 tvorí pár so scenáristom Ivanom Hubačem. Má 4 vnúčatá.

Žije v Prahe v časti Suchdol.

 Filmografia (výber) 

 Film 
 1983: Putování Jana Amose
 1983: Samorost
 1982: Když rozvod, tak rozvod 
 1986: Lev s bílou hřívou
 1987: Mág
 1992: Kamarád do deště II.
 1996: Zapomenuté světlo
 1998: Česká soda
 1999: Eliška má ráda divočinu
 2000: Otesánek
 2001: Kruh
 2000: Anděl Exit
 2005: Anděl Páně
 2006: Po hlavě... do prdele
 2011: Mŕtvola musí zomrieť
 2013: Babovřesky ...aneb z dopisu venkovské drbny
 2022: Spolu
 2023: Lieta v tom

 Televízia 
 1982: Doktor z vejminku
 1984: My všichni školou povinní
 1985: Pták žal
 1987: Pána a paní Denisovi
 1987: Paní liška
 1989: Druhý dech
 1989: Smrt v kruhu
 1992: Přítelkyně z domu smutku
 1999: Případy detektivní kanceláře Ostrozrak
 2000: Deník šílené manželky
 2000: Tele Tele
 2001: Šípková Růženka
 2001: To jsem z toho jelen
 2005: Náves
 2008: Ošklivka Katka
 2009: Vyprávěj
 2010: Cukrárna

 Referencie 

 Externé odkazy 



 Veronika Žilková – video z cyklu Českej televízie 13. komnata
 Veronika Žilková na Dabingforum.cz
 Veronika Žilková na i-divadlo.cz

 Zdroj 

Kategória:České dabingové herečky
Kategória:České divadelné herečky
Kategória:České filmové herečky
Kategória:České televízne herečky
Kategória:České dabingové režisérky
Kategória:Českí pedagógovia
Kategória:Držitelia Českého leva
Kategória:Absolventi Akadémie múzických umení v Prahe
Kategória:Osobnosti z Prahy